Veton Berisha er aktuell for Ronny Deilas Celtic

Vikings formspiss kan være på vei til den skotske seriemesteren.

Publisert: Publisert: 6. juni 2015

Ronny Deila skal ha latt seg imponere av Veton Berishas spill i Viking. Foto: NTB SCANPIX

Denne artikkelen er over fem år gammel

Veton Berisha (21) har 24 dager igjen av sin kontrakt med Viking, og kan forlate kliubben gratis 1. juli.

Aftenbladet kjenner til at det lenge har jobbet mot det tyske markedet, spesielt 2. Bundesliga, men i det siste skal den skotske seriemesteren Celtic ha kommet på banen.

Etter det Aftenbladet kjenner til er det hold i spekulasjonene om at Berishas neste klubb kan bli Celtic.

Les også «Det er bare tull å hevde at laget ikke blir svekket uten Berisha, Viking»

Ronny Deila var i Stavanger tirsdag og onsdag denne uken for å holde et foredrag og en fotballøkt på Sandved. Det er uvisst om han også traff Veton Berisha i løpet av sitt sitt Stavanger-opphold.

21-åringen har imponert stort i eliteserien denne sesongen. Berisha har scoret syv mål på elleve seriekamper.

Flere tyske klubber var på plass i Stavanger da Berisha storspilte i Vikings 3-4-tap for Vålerenga forrige helg.

Viking har allerede varslet at de ikke har planer om å erstatte Berisha dersom spissen forlater klubben i sommer, noe som nå virker svært sannsynlig.